《恭侍圣驾阅视河堤》
清代·允礽

河干芳草正萋萋，辇路逶迤接大堤。新绿渐添杨柳岸，春烟多在杏花蹊。

行宫日近千官集，平野云连万幕齐。淮浦昔闻忧水国，祇今瑞麦满平畦。

作者简介：（1674—1724）圣祖次子。康熙十四年立为皇太子。因狂疾被废，幽禁咸安宫。四十八年复立。阅三年，仍废黜禁锢。世宗即位后，改“胤”为“允”。死后追封理亲王。谥密。